
మహిళలపై జరుగుతున్న హింస, దౌర్జన్యాలకు, అంతర్జాలంలోను, నిజ జీవితంలోనూ పెరుగుతున్న అశ్లీల సాంస్కృతిక దాడికి, మద్యం విధానం, మత్తు భూతాలకు, 498–ఏ గృహ హింస చట్టం నీరుగార్చడానికి వ్యతిరేకంగా దేశ వ్యాప్తంగా మహిళల నిరసన ప్రదర్శనలు జరుగుతున్నాయి. పసిపిల్లలూ, యువతులూ, వివాహితులు, వృద్ధులు అనే విచక్షణ లేకుండా, కన్నూ, మిన్నూ కానరాకుండా మహిళలపై అత్యాచారాలు జరుగుతున్నాయి.ప్రభుత్వాలు విచ్చలవిడిగా మద్యం అమ్మకాలకు లైసెన్సులు మంజూరు చేయడం వల్ల అనేక మంది మద్యానికి బానిసలు మారడంతో వారి కుటుంబాలు సర్వనాశనం అయిపోతున్నాయి. కావున ప్రభుత్వాల వినాశకర మద్యం పాలసీ రద్దు చేయాలి. నేడు స్మార్ట్ ఫోన్స్, ఇంటర్నెట్ వచ్చిన తరువాత మంచికన్నా చెడే ఎక్కువ జరుగుతోంది. అశ్లీల చిత్రాలు, అసభ్య వెబ్ సైట్స్కు స్కూల్ పిల్లల నుంచి చాలామంది చిన్నా పెద్దా అలవాటు పడుతున్నారు. పర్యవసానంగా మహిళల్ని సెక్స్ అందించే బొమ్మలుగా పరిగణించే వికృత సంస్కృతి నేడు యువతను పెద్ద ఎత్తున చెడగొడుతోంది. పోర్న్, అశ్లీల, అసభ్య వెబ్సైట్స్ను ప్రభుత్వాలు నిషేధించాలి. దానికి తోడు డ్రగ్స్ మత్తు నేడు చిన్న, పెద్ద నగరాలలో విజృంభించడంతో పాటు, పల్లెల్లో సైతం విస్తరిస్తోంది. పంజాబ్, హర్యానా రాష్ట్రాల్లో ప్రజల్లో అత్యధిక సంఖ్యాకులు మత్తుకు బానిసలుగా మారారన్న మీడియా కథనాలు చూస్తే డ్రగ్స్ ఎంతటా మహమ్మారిగా తయారయిందో తెలుస్తుంది. ఇది ఎంతైనా ఆందోళన కలిగించే విషయం. డ్రగ్స్ బిజినెస్లో చాలామంది ప్రముఖలు ఉన్నారు. ఈ మధ్యకాలంలో కొద్దిమంది రాజకీయ నాయకులు, అధికారులు, ప్రముఖులు మహిళలపై చాలా నీచమైన కామెంట్స్ చేస్తున్నారు.గృహ హింస, పని ప్రదేశాల్లోనూ, బహిరంగ ప్రదేశాల్లోనూ మహిళలపై సాగుతున్న అమానకర వ్యాఖ్యానాలు, హింస, దౌర్జన్యాలకు కోసం 498–ఏ నుంచి నిర్భయ చట్టం దాకా అనేక చట్టాలున్నప్పటికీ, అవి సవ్యంగా అమలుకు నోచుకోకుండా నీరుగార్చే విధంగా అధికారులు, ప్రభుత్వాలు వ్యవహరిస్తున్నాయి. ఈ నేపథ్యంలో మహిళలపై జరుగుతున్న నేరాలు, హింసకు వ్యతిరేకంగా ఆగస్టు 22న దేశవ్యాప్తంగా నిరసన ప్రదర్శనలు జరుగుతున్నాయి.- ఆల్ఇండియా మహిళా సాంస్కృతిక సంఘం (AIMSS)

mahilalapai jarugutunna himsa, dourjanyaalaku, antarjaalamlonu, nija jeevitamloonuu perugutunna asleela saamskrutika daadiki, madyam vidhaanam, mattu bhuutaalaku, 498–e gruha himsa chattam neerugaarchadaaniki vyatirekamgaa desha vyaaptamgaa mahilala nirasana pradarsanalu jarugutunnaayi. pasipillaluu, yuvatuluu, vivaahitulu, vruddhulu ane vichakshana lekunda, kannoo, minnoo kanarakunda mahilalapai atyaachaaraalu jarugutunnaayi.prabhutvaalu vichchalavidigaa madyam ammakaalaku licensulu manjuru cheyadam valla aneka mandi madyaaniki baanisalu maaradamtho vaari kutumbaalu sarvanasanam ayipotunnaayi. kaavuna prabhutvaala vinasakara madyam polasy raddu cheyali. nedu smart fones, internet vachina taruvaata manchikanna chede ekkuva jarugutondi. asleela chitraalu, asabhya veb saitsku scool pillala nunchi chaalaamandi chinna pedda alavaatu padutunnaru. paryavasaanamgaa mahilalni secks andinche bommalugaa pariganinche vikruta samskruti nedu yuvatanu pedda ettuna chedagodutondi. porn, asleela, asabhya websitesnu prabhutvaalu nishedhinchaali. daaniki thodu drugs mattu nedu chinna, pedda nagaraalalo vijrumbhinchadamto paatu, pallello saitam vistaristondi. panjab, haryana rashtrallo prajallo atyadhika sankhyaakulu mattuku banisaluga mararanna media kathanaalu chuste drugs entataa mahammariga tayaarayindo telustundi. idhi entainaa aandolana kaliginche vishayam. drugs bijineslo chaalaamandi pramukhalu unnaaru. ee madhyakaalamlo koddimandi rajakeeya naayakulu, adhikaarulu, pramukhulu mahilalapai chala neechamaina comments chestunnaru.gruha himsa, pani pradaesaalloonuu, bahiranga pradaesaalloonuu mahilalapai saagutunna amanakara vyaakhyaanaalu, himsa, dourjanyaalaku kosam 498–e nunchi nirbhaya chattam daka aneka chattalunnappatiki, avi savyamgaa amaluku nochukokunda neerugaarche vidhamgaa adhikaarulu, prabhutvaalu vyavaharistunnaayi. ee nepathyamlo mahilalapai jarugutunna neraalu, himsaku vyatirekamgaa aagastu 22na desavyaaptamgaa nirasana pradarsanalu jarugutunnaayi.- alindia mahila saamskrutika sangham (AIMSS)